פרס זוסמן-ג'וינט

פרס זוסמן-ג'וינט שמוענק על ידי ארגון ג'וינט ישראל, הוא פרס המוענק אחת לשנה על "מצוינות בתחום השירותים החברתים בישראל".

הפרס מוענק החל משנת 2003 לשלושה זוכים (יחידים או צוותים) בכל שנה סכום של 25,000 דולר לכל אחד, שתרמו תרומה למצוינות בתחום השירותים החברתיים בישראל.
הפרס הוא מתרומת לארי וליאונור זוסמן על ידי קרן מיוחדת שהוקמה בארגון הג'וינט. מטרתו היא לקדם מצוינות וחדשנות בתחום השירותים החברתיים והיזמות החברתית בישראל.

את הפרס מובילה מועצה ציבורית המורכבת מנציגי משפחת התורמים, נציגי ציבור ונציגי ארגון הג׳וינט. 

בכל שנה מתכנסות שלוש ועדות שיפוט מקצועיות ייעודיות לכל אחת מקטגוריות הפרס, אשר בוחרת מכל מועמדי הפרס בקטגוריה הנתונה את שלושת המועמדים המובילים, והמועצה הציבורית בוחרת בזוכה בכל קטגוריה. ועדות השיפוט מורכבות מחמישה חברים, אנשי מקצועי מובילים בתחום הקטגוריה מהג'וינט ומהשדה המקצועי הרלוונטי.

זוכים לפי שנה
2003
 המרכז לטיפול בקשיש בקהילה (מלב"ב) - פועל למתן שירותים לטיפול בזקנים תשושי הנפש.
 צוות תיאטרון קשת הבובות - תורם להרחקת סטיגמות מאנשים בעלי הפרעה נפשית בקהילה.
 דבורה שיק - מקימת מעון "בית אורי" בעפולה לטיפול באוכלוסייה בעלי צרכים מיוחדים בישראל.

2004
 ד"ר יצחק קדמן - מנכ"ל המועצה הלאומית לשלום הילד
 אריה צודקביץ - נכה וחולה פוליו, עוסק בפעילות ציבורית התנדבותית למען הנכים בישראל.
 מאיה גולדמן - מייסדת ומנכ"לית עמותת "קשר" המספקת ייעוץ והכוונה למשפחות עם ילדים בעלי מוגבלות.

2005
 ד"ר ארקדי צ'יפובסקי - מנהל רפואי של מרפאת גאולים בשכונת בקעה בירושלים.
 אלינה מוסייב - יושבת ראש הארגון של "ועד הסטודנטים והאקדמאים יוצאי קווקז" למען קידום העדה הקווקזית.
 אסתר עילם - פועלת לקידום מעמד האישה בישראל, ייסדה את התנועה הפמיניסטית.

2006
 יחיאל שרשבסקי - מנהל מערך שיקום נפגעי הנפש בקהילה באגף לבריאות הנפש במשרד הבריאות.
 עו"ד נטע דגן ועו"ד תרצה ליבוביץ - משמשות למעלה מחמש שנים כצוות המשפטי של ארגון "בזכות" הפועל לקידום של אנשים עם מוגבליות ושילובם בחברה.
 נבהאן מכאווי - פועל למען השוואת זכויות המגזר הבדואי בנגב.

2007
 ד"ר ישראל דורון - משפטן, פועל לקידום זכויות הקשישים, האתיקה ומדיניות חברתית בתחום הזקנה.
 ירמיהו בן שלום, תמי בן שלום ויובל פרג'ון - חברים בקיבוץ העירוני "ראשית" בירושלים - מובילים פעילות התנדבותית מתמשכת למען תושבי שכונת קריית מנחם.
 צבי (ציקי) אוד - פועל למען קליטתם של חיילים בודדים בארץ.

2008
 רותי זעירא - מנהלת תוכנית סחל"ב (סיוע חרום לנוער במצוקה) בעיריית חיפה, זוכה בתחום ילדים ונוער בסיכון.
 עו"ד אביעזר גרואר - יו"ר וממקימי עמותת "בית הגלגלים" לקידום נכים ושילובם בחברה.
 גיא פינקלשטיין - יו"ר עמותת "לשם" לקידום ההשכלה הגבוהה של לקויי למידה.

2009
 מנדי לייטון בלישה - מקימת "העמותה למלחמה בכאב" לסיוע ותמיכה באנשים הסובלים מכאב כרוני, זוכה בתחום ההתנדבות והפילנתרופיה.
 מיכאל (מיקי) שינדלר - מנהל עמותת "יד ריבה סיוע משפטי לקשיש" לסיוע משפטי לאוכלוסייה מבוגרת בהכרת זכויותיהן, זוכה בתחום הסיוע לזקן.
 אורי אשכול - מקים עמותת מסא"י (מרכז ספורט אתיופי ישראלי), זוכה בתחום קליטת עלייה.

2010
 יצחק שני - מקים עמותת הפנימיות הטיפוליות והשיקומיות והעמותה לקידום ילדים ונוער, זוכה בתחום פיתוח שירותים לילדים ונוער בסיכון.
 אביבה סילברמן - ראש עמותת "אביב" שפועלת ומסייעת להפיץ את ידע וזכויות ניצולי השואה, זוכה בתחום פיתוח שירותים לזקן.
 יובל וגנר - יושב ראש עמותת "נגישות ישראל" שפועלת לקידום נגישות הנכים בישראל, זוכה בתחום פיתוח שירותים לנכים ושילובם בחברה.

2011
 פרופ' יעל לצר - מייסדת את "בית ציידה לדרך", בית שיקומי למחלימות מהפרעות אכילה.
 רולא עלעטאונה - מנכ"לית עמותת "אלנוהוד", המקדמת השכלת נשים בדואיות בנגב.
 מכי חכם נאמן - מייסדת ומנכ"לית עמותת "רוח נשית", המקדמת עצמאות כלכלית לנשים שנפגעו מאלימות.

2012
 עמותת נובה - הצוות פועל למען קידום ערך ההתנדבות ומקרב בין המגזר העסקי למגזר השלישי.
 הרב משה סולומון - הקים גרעין קהילתי בקריית גת שעוסק בפעילויות לקהילה האתיופית בעיר ובעקבות כך הוקמו קהילות נוספות דומות ברחבי הארץ.
 מרפאת שוהם - הצוות פיתח כלים מעשיים לאבחון נושא אי השליטה בסוגרי השתן ובניית מודל הדרכה והפצה ישראל ובעולם.

2013
 אוריאל לדברג - מייסד ארגון "פעמונים" ארגון התנדבותי שמקדם תמיכה למשפחות ושאיפה להגיע להתנהלות כלכלית מאוזנת ואחראית.
 אילאיל לדר - אמא לילדה שחולה בתסמונת דאון, פעילה בעמותות "יתד" ו"אלו"ט", פועלת למען שילוב ילדים עם צרכים מיוחדים במסגרות חינוכיות רגילות בישראל בכלל ושילוב ילדים עם תסמונת דאון בפרט.
 שירלי קציר - מייסדת ומנכ"לית עמותת "עדן", הקימה ופיתחה מרכזים לילדים בדואים בעלי צרכים מיוחדים ומרכזי העצמה לנשים, ופרויקטים נוספים בדרום הארץ.

2014
 ד"ר מקס לכמן - מקדם שילוב מתמודדי הנפש ושינוי השיח בתחום בריאות הנפש
 פרופ' אלי שמיר - פעיל לקידום זכויות פגועי הנפש ובני משפחותיהם.
 שחף ארליך - מייסד עמותת חינוך לפסגות המקדמת צמצום פערים חברתיים באמצעות חינוך אקדמאי והעשרה תרבותית בקרב ילדים מהפריפריה החברתית והגאוגרפית

2015
 רן לייבל - מנכ"ל שותף באיגי, ארגון נוער זכה בקטגוריית מניעת אלימות בחברה הישראלית.
 שרון חזקיה - מייסדת ומנכ"לית עמותת הזנק לעתיד, זכתה בתקטגוריית הוצאת משפחות ממעגל העוני
 עמי דניאל - מנהל עמותת תלם הפרס ניתן בקטגוריית קידום תעסוקה בקרב אוכלוסיות מיוחדות.

2016
 ירון דוויק - יו"ר הוועד המנהל של קבוצת הכדורגל הפועל קטמון ירושלים על הפעילות החברתית של הקבוצה
 שי פרדו - פעיל לקידום אומנות יוצאי אתיופיה בישראל
 משה רביב, דינה בנקלר ונמרוד אקרמן - הצוות המייסד עמותת "ידיד לחינוך" המפעילה רשת גמלאים מתנדבים במערכת החינוך הם הזוכים בפרס החברתי המוביל בישראל על שם לאונור ולארי זוסמן.

2017
 עדי יקותיאלי - מנכ"ל ומייסד של עמותת לאומנות בקהילה.
 רן ישפה - מנכ"ל מייסד של ראייה - בית ספר לתקשורת מקדמת.
 צוות הפיתוח של אפליקציית המכון לקידום החירש בראשותה של יעל קקון.

2018
 צוות כוכבי המדבר בהובלת מתן יפה ושחדה אבו סמית' לפיתוח מנהיגות בחברה בדואית.
 צוות ארץעיר פיתח מודל קהילתי-עירוני-השתתפותי במייזם רשת.
 איריס שטרן לוי הקימה יחד עם טל חמוואי גרנות את עמותת המכל-לה – בית ספר חברתי למתן הכשרה מקצועית לנשים היוצאות ממעגל הזנות והאלימות.

2019
 צוות יוצאים לשינוי פועל בתחום שילוב אוכלוסיית יוצאי המגזר החרדי בחברה הישראלית - בצבא, בהשכלה ובשוק התעסוקה.
 צוות חיבורים מפעיל תוכנית להכנה ולווי בצה"ל שמיועדת לצעירים עם אוטיזם בתפקוד גבוה.
 צוות יוזמות עתיד מפעילות תוכנית לפיתוח יזמות עסקית צעירה בקרב אוכלוסיות מוחלשות, כאמצעי לצמצום הפערים החברתיים והכלכליים במדינת ישראל, בדגש על נשים בפריפריה החברתית והגאוגרפית.

2020
 צוות חלאסרטן
 צוות שכולו טוב
 צוות תופסים כיוון

2021
 צוות תוכנית "בליבה חומה" - תוכנית חונכות ולימוד משותף בין סטודנטים חרדים לסטודנטים חילוניים ודתיים לאומיים.
 אדם קריב - מוביל פרויקט "מפתח התקציב", אתר אינטרנט פתוח המנגיש את תקציב והוצאות המדינה.
 צוות חינוכי וטכנולוגי אשר מלמד מאות אלפי ישראלים לתקשר בערבית דרך בית ספר מקווןמדרסה -
2022

 בקטגוריית מיזמים חברתיים חדשניים המסייעים לנערות ונשים במצבי סיכון קיצוניים זכו: צוות אד'אר הפורום המקצועי למניעת רצח נשים– جمعية اذار المنتدى المهني لمنع قتل النساء המסייעים לנערות ונשים במצבי סיכון בחברה הערבית העוסקים בתכנון ובהנגשת שירותים להגברת החוסן הנפשי ושילוב בחברה בקרב מתמודדי נפש זכה: הרב אריה מונק, מנכ”ל עמותת בית חם – המספקת שירותי שיקום וטיפול בבריאות הנפש בקהילה החרדית
 בקטגוריית מיזמים חברתיים חדשניים לקידום איתנות כלכלית והכלה פיננסית של אנשים החיים בעוני זכה: אשר אליאס, מייסד ומנכ”ל קהילת העסקים ביתא-ישראל הפועלת לקידום יזמות ועסקים בקרב יוצאי אתיופיה

 קישורים חיצוניים 


הערות שוליים

*
זוסמן-ג'וינט
קטגוריה:ג'וינט